Source: http://tampere.cloudnc.fi/fi-FI/Toimielimet/Kaupunginhallitus/Kokous_3122018/Hallintosaannon_muuttaminen(66723)
Timestamp: 2018-12-15 02:01:37+00:00

Document:
§ 484 Hallintosäännön muuttaminen
TRE:4435/00.01.01/2018
Valtuusto hyväksyi hallintosäännön liitteineen 23.1.2017. Valtuusto on hyväksynyt muutoksia hallintosääntöön viimeksi 18.12.2017. Hallintosääntöön on tarpeen tehdä muutoksia. Liite 6 tulee kumota.
Valtuusto päätti 21.5.2018 Pirkanmaan Voimia Oy:n perustamisesta ja Tampereen Voimia Liikelaitoksen liiketoiminnan myymisestä perustettavalle yhtiölle. Valtuuston tulee päättää Tampereen Voimia Liikelaitoksen lakkaamisesta kunnallisena liikelaitoksena.
Hallintosäännön 11 §:ssä on lueteltu kaupungin liikelaitokset ja niiden johtokunnat. Tampereen Voimia Liikelaitos ja Tampereen Voimia Liikelaitoksen johtokunta tulee poistaa hallintosäännöstä.
Hallintosäännön 9 § koskee tarkastuslautakuntaa. Nykyisin puheenjohtajan ja varapuheenjohtajan varajäsenet ovat valtuutettuja. Määräyksestä on syytä luopua.
Hallintosäännön 10 § koskee lautakuntia ja niiden jaostoja. Pykälän sanamuotoa on syytä täsmentää.
Kaupunginhallituksen konsernijaoston ratkaisuvalta on 16 §:ssä. Ratkaisuvaltaan tulee lisätä lausunnon antaminen säätiöiden sääntöehdotuksista sekä niiden muutosehdotuksista.
Hallintosäännön 21 §:ssä on toistoa, joka tulee poistaa.
Hallintosäännön 23 §:n mukaan ympäristö- ja rakennusjaosto toimii luonnonsuojeluviranomaisena. Tosiasiassa jaostolla ei ole viranomaistehtäviä. Sanamuotoa tulee muuttaa siten, että jaosto vastaa luonnonsuojeluun liittyvistä tehtävistä.
Toimivalta päättää asiakirjan antamisesta on 27 §:ssä. Pykälään tulee lisätä, kenen tehtävänä on antaa EU:n tietosuoja-asetuksen mukainen kirjallinen kieltäytymistodistus, kun tietoa ei anneta tai korjauspyyntöön ei suostuta. Lisäksi pykälän eri kappaleiden sanamuoto tulee yhtenäistää.
Hallintosäännön 32 § koskee ottokelpoisen päätöksen ilmoittamista toimielimelle. Pykälän sanamuotoa tulee täsmentää.
Konserniohjausyksiköiden nimi lyhennetään konserniyksiköiksi ja konsernipalveluyksikön toiminta lakkaa 1.1.2019 alkaen. Henkilöstökassan toiminta on jo päättynyt. Näistä syistä hallintosäännön 33 §:ää ja 36 §:ää tulee muuttaa.
Ratkaisuvalta irtaimen omaisuuden sekä palvelujen hankinnasta on 36 §:ssä, 80 §:ssä ja 87 §:ssä kirjoitettu muotoon irtaimen omaisuuden, tuotteiden ja palvelusten hankinnasta. Sanamuoto tulee yhtenäistää eri pykälien osalta.
Hallintosäännön 49 § koskee virkaan ottamista virkaan valitun irtisanouduttua ennen virantoimituksen alkamista. Sanamuotoa on syytä täsmentää.
Hallintosäännön 92 § koskee valtuuston kokouskutsua ja 93 § valtuuston kokouksen esityslistaa. Pykälien sanamuotoa tulee täsmentää.
Muiden toimielinten kuin valtuuston kokouskutsua koskee 121 § ja esityslistaa 122 §. Pykälien sanamuotoa tulee täsmentää.
Hallintosäännön liitteenä 6 on Henkilöstökassan johtosääntö. Valtuusto on 13.6.2016 päättänyt, että henkilöstökassan toiminta lakkaa. Henkilöstökassa on lopettanut toimintansa 31.10.2018. Liite tulee kumota.
Tampereen Voimia Liikelaitos lakkaa kunnallisena liikelaitoksena 1.1.2019 alkaen.
Valtuuston 23.1.2017 hyväksymään ja 18.12.2017 viimeksi muuttamaan hallintosääntöön hyväksytään liitteen mukaiset muutokset 9 §:ään, 10 §:ään, 11 §:ään, 16 §:ään, 21 §:ään, 23 §:ään, 27 §:ään, 32 §:ään, 33 §:ään, 36 §:ään, 49 §:ään, 80 §:ään, 87 §:ään, 92 §:ään, 93 §:ään, 121 §:ään ja 122 §:ään.
Valtuuston 23.1.2017 hyväksymä hallintosäännön liite 6, Henkilöstökassan johtosääntö, kumotaan.
Hallintosäännön 9 §:n muutos tulee voimaan heti. Muut hallintosäännön muutokset tulevat voimaan 1.1.2019.
Liite kh 3.12.2018 Tampereen kaupungin hallintosääntö.pdf (pdf, 529 kt)
Kuuntele Liite kh 3.12.2018 Tampereen kaupungin hallintosääntö.pdf
§ 479 Kokouksen laillisuus ja päätösvaltaisuus
§ 480 Pöytäkirjan tarkastus
§ 481 Kaupunginvaltuuston päätösten täytäntöönpano
§ 482 Tampereen kaupungin talouskatsaus 10/2018
§ 483 Yhteistyösopimus kaupungin ja Tampereen evankelis-luterilaisen seurakuntayhtymän kesken
§ 485 Varavaltuutetun luottamustoimen päättyminen
§ 486 Eron myöntäminen Tampereen kaupunkiliikenne Liikelaitoksen johtokunnan puheenjohtajalle luottamustoimesta ja täydennysvaali
§ 487 Yhdyskuntalautakunnan varajäsenen luottamustoimen päättyminen ja täydennysvaali
§ 488 Korkeimman hallinto-oikeuden päätös koskien valitusta muutoksista vuoden 2016 talousarvioon
§ 489 Korkeimman hallinto-oikeuden päätös valitukseen koskien raitiotien osan 1 toteuttamista
§ 490 Hämeenlinnan hallinto-oikeuden päätös koskien asemakaavaa, kaava nro 8521
§ 491 Hämeenlinnan hallinto-oikeuden päätös valitukseen koskien kaavaa nro 8617, Koivistonkylä-Ilokkaanpuisto, Nirva
§ 492 Asemakaava nro 8550, Olkahinen, Jenseninkatu 29, 31 ja 33 sekä katu, virkistys- ja vesialueen osat
§ 493 Asemakaava nro 8664, XV (Tammela), Kullervonkatu 5
§ 494 Valtuustoaloite tamperelaisten sähköisten palveluiden keräämiseksi yhteen + Mobiiliratkaisu "TampereNow" - Antti Ivanoff ym.
§ 495 Valtuustoaloite toisen asteen opiskelijoiden opiskelun helpottamiseksi - Ulla-Leena Alppi ym.
§ 496 Valtuustoaloite koulujen kahdeksan aamuista luopumiseksi - Aila Dündar-Järvinen
§ 497 Lautakuntien ja jaostojen ym. sekä viranhaltijoiden ym. päätösten otto-oikeus
§ 498 Tiedoksi merkittävät asiat

References: § 479

§ 480

§ 481

§ 482

§ 483

§ 485

§ 486

§ 487

§ 488

§ 489

§ 490

§ 491

§ 492

§ 493

§ 494

§ 495

§ 496

§ 497

§ 498